

RĪGAS PĻAVNIEKU PAMATSKOLA

Jāņa Grestes iela 14, Rīga, LV-1021,

tālrunis 67246868, e-pasts plavniekups@riga.lv

IEKŠĒJIE NOTEIKUMI

Rīgā

27.12.2021. Nr. PSPL-21-9-nts

***Rīgas Pļavnieku pamatskolas* skolēnu mācību sasniegumu vērtēšanas kārtība**

|  |
| --- |
| Izdoti saskaņā ar Vispārējās izglītības likuma 10.panta trešās daļas 2.punktu, Ministru kabineta 27.11.2018. noteikumu Nr.747 „Noteikumi par valsts pamatizglītības standartu un pamatizglītības programmu paraugiem″ 15.punktu un 11.pielikuma 19.punktu, 12.pielikuma 21.punktu, Ministru kabineta 03.09.2019. noteikumu Nr.416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem″ 20.punktu un 11.pielikuma 16.punktu |

**I Vispārīgie jautājumi**

1. Iekšējie noteikumi nosaka *Rīgas Pļavnieku pamatskolas* (turpmāk – Skola) skolēnu mācību sasniegumu vērtēšanas kārtību un organizāciju Skolā, nodrošinot skolēnu snieguma vērtēšanas kvalitāti atbilstoši normatīvo aktu prasībām.

2. Skolēnu mācību sasniegumu vērtēšanas mērķis ir:

2.1. veidot vienotu pieeju vērtēšanai kā integrētai izglītības procesa sastāvdaļai Skolā;

2.2. iegūt objektīvu un profesionālu skolēna kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmetā snieguma raksturojumu;

2.3. iegūt iespējami precīzu atgriezenisko saiti un informāciju, lai varētu uzlabot mācīšanu un mācīšanos.

3. Skolēnu mācību sasniegumu vērtēšanas uzdevumi:

3.1. sekmēt skolēnu atbildību par sasniedzamo rezultātu mācību procesā;

3.2. sniegt skolotājam informāciju par mācīšanas kvalitāti un tās nepieciešamajiem uzlabojumiem;

3.3. veicināt regulāru atgriezenisko saiti par skolēnu sasniedzamajiem rezultātiem un mācīšanos;

3.4. izvērtēt katra skolēna mācību snieguma un izaugsmes dinamiku;

3.5. veicināt skolotāju, skolēnu un vecāku sadarbību.

4. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi.

4.1. 2021./2022. mācību gadā skolēnu sasniegumi 1. un 2. klasē tiek vērtēti rakstiski četros apguves līmeņos (mācību gada beigās skolēni saņems rakstisku sasniegumu vērtējumu apguves līmeņos atbilstoši nozīmīgākajiem mācību jomā definētajiem sasniedzamajiem rezultātiem): “S” sācis apgūt (0% -32,99%); “T” turpina apgūt (33%- 59,99%); “A” apguvis (60% -89,99%); “P” apguvis padziļināti(90% -100%).

4.2. 3.kl. aprakstoši mācību priekšmetos, kuros nevērtē ballēs, ikdienas mācību tēmu apguvei. 2., 3 klasē vērtējumus mācību priekšmetos, kuros izmanto aprakstošo vērtēšanas sistēmu, apzīmē šādi: ‘’x’’ –apguvis (60% -100%), ‘’/’’ –daļēji apguvis (30% -59%), ‘’-‘’ – vēl jāmācās (0% -29%).

4.3. 10 ballu vērtēšanas skalā 3.klasē latviešu valodā, matemātikā, angļu valodā, 4.- 9. klasē visos mācību priekšmetos katrā nobeiguma pārbaudes darbā, neatkarīgi no tā formas.

4.4. 3. – 9. klasēs mācību priekšmetos, kurus vērtē10 ballu sistēmā, formatīvai vērtēšanai lieto procentus.

5. Iekšējie noteikumi ir saistoši Skolas skolēniem un skolotājiem.

6. Mācību sasniegumu vērtēšanas veidus, to apjomu, skaitu, izpildes laiku un vērtēšanas kritērijus nosaka mācību priekšmeta skolotājs, ievērojot Skolas īstenoto izglītības programmu, attiecīgā mācību priekšmeta programmu un šos noteikumus.

7. Skola aktualizē informāciju par skolēnu mācību sasniegumu vērtēšanas kārtību Skolas tīmekļa vietnē vai citā skolēniem, skolotājiem un skolēnu vecākiem pieejamā veidā.

**II Mācību sasniegumu vērtēšanas plānošana**

8. Katra mācību semestra sākumā mācību priekšmeta skolotājs iepazīstina skolēnus ar mācību sasniegumu vērtēšanas veidiem, pārbaudes darbu skaitu, apjomu, izpildes laiku un semestra vērtējuma iegūšanas nosacījumiem.

9. Plānojot skolēnu mācību sasniegumu vērtēšanu, mācību priekšmeta skolotājs paredz mācību satura tēmas noslēguma pārbaudes darbus, kas tiek vērtēti 10 ballu skalā, un to norises laikus saskaņo ar Skolas vadību katra semestra sākumā.

10. Skolas metodiskās komisijas vienojas par attiecīgajā mācību priekšmetā semestrī veicamo mācību satura tēmas noslēguma pārbaudes darbu skaitu, nosakot skolēnam nepieciešamo minimālo vērtējumu skaitu:

|  |  |  |  |  |  |  |  |
| --- | --- | --- | --- | --- | --- | --- | --- |
| Stundu skaits nedēļā | 1 | 2 | 3 | 4 | 5 | 6 | 7 |
| Skolēnam nepieciešamais minimālo vērtējumu skaits | 3 | 4 | 5 | 5 | 6 | 6 | 6 |
| Skolotāja piedāvāto vērtējumu minimālais skaits | 3 | 4 | 5 | 5 | 6 | 6 | 6 |

11. Izmaiņas mācību satura tēmas noslēguma pārbaudes darbu norises laikos var veikt mācību priekšmeta skolotājs tikai pēc saskaņošanas ar Skolas direktora vietnieku izglītības jomā. Skolēni par to jāinformē vismaz piecas darba dienas pirms pārbaudes darba.

12. Skolas vadība nodrošina, ka mācību satura tēmu noslēguma pārbaudes darbu grafiks ir izvietots Skolas informatīvajā stendā un pieejams Skolas elektroniskajā skolvadības sistēmā “E – klase” (turpmāk – skolvadības sistēma).

13. Vienā dienā klasei mācību satura tēmas noslēguma pārbaudes darbus drīkst plānot ne vairāk kā divos mācību priekšmetos.

**III Mācību sasniegumu vērtēšanas organizēšana**

14. Pirms katra mācību sasniegumu pārbaudījuma norises skolotājs iepazīstina skolēnus ar pārbaudījuma vērtēšanas kritērijiem.

15. Formatīvo vērtēšanu veic mācību procesā, lai skolēns saņemtu atgriezenisko saiti par savu sniegumu un uzlabotu mācīšanos. Vērtējumu skolotājs izsaka mutiski, vai arī tas skolvadības sistēmā tiek atzīmēts procentos.

15. 1. Formatīvai vērtēšanai visos mācību priekšmetos izmanto punktu sistēmu. Formatīvais vērtējums tiek ierakstīts E-klasē, un tam ir informatīvs raksturs, jo atspoguļo skolēna sniegumu atsevišķu sasniedzamo rezultātu apgūšanā.

15. 2. Formatīvos vērtējumus neuzlabo.

16. Skolotājam pārbaudes darbos, kas tiek vērtēti ar atzīmi, skolēnam ir jādod iespēja saņemt maksimālo vērtējumu 10 ballu skalā.

17. Skolēna mācību sniegumu vērtējumu 10 ballu skalā izsaka atbilstoši mācību priekšmeta skolotāja piemērotajiem kritērijiem.

18. Ja skolēns nav piedalījies mācību satura tēmas noslēguma pārbaudes darbā, skolvadības sistēmā fiksē skolēna mācību priekšmeta stundas kavējumu un obligāti veicamā pārbaudes darba neizpildi (“n/v”). Divu nedēļu laikā pēc prombūtnes ar mācību priekšmeta skolotāju saskaņotā laikā skolēnam jāpilda līdzvērtīgs darbs.

19.Ja tiek konstatēts, ka darbs nav veikts patstāvīgi (uzdevumi vai to daļas vairākiem skolēniem veikti vienveidīgi), tiek ielikts vērtējums “1” bez iespējas vērtējumu uzlabot.

20. Apzīmējumu “nav vērtējuma” (“n/v”) lieto:

20.1. ja skolēns nav piedalījies mācību stundā, kurā notiek pārbaudes darbs;

20.2. ja skolēns ir piedalījies mācību stundā, bet nav iesniedzis darbu;

20.3. ja skolēns atsakās veikt pārbaudes darbu;

20.4. ja rakstiskais pārbaudes darbs nav pildīts atbilstoši prasībām – nav rakstīts ar zilu vai melnu pildspalvu, ja ir izmantots zīmulis (to drīkst lietot tikai zīmējumos) vai korektors, ja izpildīts nesalasāmā vai grūti salasāmā rokrakstā, ja darba izpildes laikā tiek konstatēta neatļautu palīglīdzekļu izmantošana, ja darbs satur tematam neatbilstošu saturu, komentārus, uzrakstus, zīmējumus;

20.5. ja mutiskās vai kombinētās formas pārbaudes darbs, prezentācija u.c. pārbaudes darba formas saturs vai izpildes forma neatbilst uzdotajam tematam, satur aizvainojošu, vulgāru, cilvēka cieņu aizskarošu u.tml. informāciju.

21. Skolēniem, lai saņemtu gada vērtējumu mācību priekšmetā, ir jāiegūst visi vērtējumi skolotāja noteiktajos mācību satura tēmas noslēguma pārbaudes darbu grafikā paredzētajos darbos. Izliekot gada vērtējumu mācību priekšmetā pamatizglītības posmā, skolotājs ņem vērā tikai skolēna uzlabotos vērtējumus mācību satura tēmas noslēguma pārbaudes darbos.

22. Ja skolēns attaisnojošu iemeslu dēļ nav piedalījies skolotāja noteiktajos mācību satura tēmas noslēguma pārbaudes darbos, skolotājs pēc saskaņošanas ar direktora vietnieku izglītības jomā no atsevišķu pārbaudes darbu izpildes atbrīvotam skolēnam var izstrādāt vienu semestra noslēguma pārbaudes darbu par visām konkrētā semestrī apgūtajām mācību satura tēmām un skolēna pārbaudes darbā iegūtais vērtējums ir uzskatāms par semestra vērtējumu attiecīgajā mācību priekšmetā.

23. Sākot ar 2021./2022.m.g. 4. – 9. klasēs 1. semestra noslēgumā tiek izlikts informatīvs starpsemestru vērtējums, kuru izliek atbilstoši Vērtēšanas kārtībā 24. punktā aprakstītajai kārtībai. Starpvērtējumu liecības tiek izsūtītas elektroniski E-klasē.

24. Vērtējums mācību priekšmetā semestrī veidojas:

24.1. vidējais aritmētiskais no vērtējumiem kārtējā vērtēšanā un satura tēmas noslēguma vērtēšanā;

24.2. skolēna attieksme (aktīva līdzdalība mācību procesā, uzdevumu izpildes laikā sadarbība ar klases biedriem, centība, skolotāja aizrādījumu un ieteikumu ievērošana);

24.3. ja „izšķiras” vērtējums no 0.45 līdz 0.66, tad tiek ņemti vērā mājas darbi, kārtējie vērtējumi un skolēna attieksme;

24.4. ja „izšķiras” vērtējums un tas ir 0.67 vai augstāks, tad vērtējums tiek noapaļots uz augšu;

24.5. ja „izšķiras” vērtējums un tas ir līdz 0.44, tad vērtējums tiek noapaļots uz leju.

25. Vērtējumu mācību priekšmetā gadā izliek:

25.1. ņemot vērā visus summatīvos vērtējumus, kurus skolēns ieguvis visa mācību gada laikā

25.2. ja vērtējums „izšķiras”, to noapaļo uz augšu vai uz leju, ņemot vērā atrunāto 24.3., 24.4., 24.5. punktos.

26. Skolēns iegūst apzīmējumu “n/v” mācību priekšmetā gadā, ja iegūto vērtējumu skaits skolotāja noteiktos mācību satura tēmas noslēguma pārbaudes darbos ballēs vai aprakstošajos vērtējumos ir mazāks nekā 100% no vērtējumu skaita.

26.1. Ja skolēns saņēmis starpvērtējumu “n/v” 1. semestrī, viņam 2. semestra pirmo 3 nedēļu laikā  
jānokārto iepriekšējā semestra temata noslēguma darbi, par kuriem saņemts vērtējums “n/v”.

26.2. 4. -9. klasēs gada vērtējumu izliek, aprēķinot visu mācību gada laikā saņemto vērtējumu vidējo vērtību.

27. Ja skolēns, kurš apgūst pamatizglītības programmu, ir ieguvis mācību priekšmetā apzīmējumu“n/v” gadā vai arī nepietiekamu vērtējumu gadā, tad Skolas pedagoģiskās padomes sēdē tiek lemts par papildu mācību pasākumiem skolēnam un pēcpārbaudījumiem atbilstoši normatīvo aktu prasībām.

28. Izglītības iestādē tiek noteikti skolas gada nobeiguma pārbaudes darbi:

28.1. 5.klasē – angļu valodā;

28.2. 7.klasē – Latvijas un pasaules vēsturē;

28.3. 8.klasē – matemātikā.

29. No mācību gada skolas nobeiguma pārbaudes darba var tikt atbrīvoti skolēni, kuru vērtējums attiecīgajā mācību priekšmetā mācību gadā uz nobeigumu pārbaudes darbu kārtošanas laiku ir 9 vai 10 balles.

30. 1 - 8. klašu skolēni piedalās Izglītības iestādes organizētajās projektu dienās.

31. 8.klašu skolēni projektu dienās izstrādā un prezentē zinātniski pētniecisko darbu, kura vērtējums procentos tiek saņemts latviešu valodas mācību priekšmetā. Mācību gada beigās liecībā skolēnam ir ieraksts par ZPD vērtējumu procentos.

32. Skolēnu ikdienas mājas darbi tiek vērtēti ar procentiem.

33. Ja skolēns bez attaisnojoša iemesla nav veicis mājas darbu, tad saņem "0%" , ja iemesls ir attaisnojošs, veic ierakstu „atb”.

34. Ja skolēns nav veicis mājas darbu, tad to iespējams iesniegt skolotājam 5 darba dienu laikā.

35. Par mājas darbu uzdošanas biežumu un apjomu atbild mācību priekšmeta skolotājs, par to vienojoties metodiskajā komisijā.

36. Vienojoties ar mācību priekšmeta skolotāju, skolēnam ir iespēja saņemt vērtējumu 10 ballu skalā par papildus veikto patstāvīgo darbu.

37. Ja pārbaudes darbā vismaz 40 % skolēnu saņem nepietiekamu vērtējumu, aprakstoši novērtēti ar “S”(“sācis apgūt”) vai “-”(“vēl jāmācās”), pārbaudes darbu vērtējumi ir anulējami. Mācību saturu atkārto un pārbaudes darbu raksta vēlreiz.

38. Vērtējumus izliek visos mācību priekšmetos visās pamatskolas klasēs mācību gadā un izsniedz liecības.

39. Pirms pavasara brīvlaika 4. – 9.klasēs skolēniem tiek izlikts 2. semestra starpvērtējums un tiek izsūtīt elektroniski 2. semestra starpvērtējuma liecība E-klasē, lai varētu veikt mācību procesa analīzi un korekciju, kas pozitīvi ietekmētu mācību sasniegumu rezultātus.

**IV Mācību sasniegumu vērtējumu paziņošana**

40. Mācību satura tēmu noslēguma pārbaudes darba (tostarp, referāta, domraksta, projektu darba, zinātniskās pētniecības darba u.tml.) rezultātus skolēniem paziņo un vērtējumus ieliek skolvadības sistēmā ne vēlāk kā septiņu darba dienu laikā pēc to kārtošanas.

41. Mutvārdu pārbaudes darbā skolēna vērtējums tiek fiksēts tajā paša dienā, kad notikusi mācību stunda, informējot skolēnu par saņemto vērtējumu ne vēlāk kā nākamajā mācību stundā.

42. Skolotājs rakstiska pārbaudes darba rezultātus analizē, pirms tam izsniedzot skolēniem izlaboto pārbaudes darbu. Pēc darba analīzes skolotājs var savākt skolēnu pārbaudes darbu un uzglabāt to līdz semestra beigām.

43. Skolotājs atbilstoši Skolas noteiktajai kārtībai nodrošina iespēju skolēnam un viņa vecākiem individuāli iepazīties ar izvērtēto mācību satura tēmas noslēguma pārbaudes darbu (oriģinālu), tā vērtēšanas kritērijiem un iegūto rezultātu.

44. Tiekoties ar vecākiem, skolotājam ir atļauts izmantot tikai tos žurnālā vai citos dokumentos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem skolēniem, informācija jāsniedz, nenosaucot vārdā citus skolēnus.

45. Pedagogu un vecāku sadarbību skolēnu mācību snieguma pilnveidē nodrošina arī šādas saziņas formas: vecāku informācijas dienas, individuālas sarunas ar klases audzinātāju un mācību priekšmetu skolotājiem, vecāku sapulces.

**V Mācību sasniegumu vērtējuma uzlabošana un pārskatīšana**

46. Skolēnam ir tiesības trīs darba dienu laikā pēc mācību satura tēmas noslēguma pārbaudes darba vērtējuma paziņošanas lūgt skolotājam sniegt individuālu skaidrojumu par pārbaudes darba vērtējumu.

47. Skolēnam ir tiesības vienu reizi uzlabot mācību satura tēmas noslēguma pārbaudes darbā iegūto vērtējumu.

48. Skolēns ne vēlāk kā piecu darba dienu laikā pēc vērtējuma paziņošanas mācību priekšmeta skolotājam rakstiski izsaka lūgumu uzlabot konkrētu mācību satura tēmas noslēguma pārbaudes darbu un vienojas ar skolotāju par darba veikšanas laiku. Skolēns ir atbildīgs par atkātota mācību satura tēmas noslēguma pārbaudes darba veikšanu skolotāja noteiktajā termiņā.

49. Neattaisnotu kavējumu, nepietiekamu vērtējumu un zemas mācību motivācijas gadījumos tiek organizētas skolēna pārrunas ar mācību priekšmeta skolotāju, klases audzinātāju un skolas vadību, atbalsta personāla pārstāvi, pieaicinot skolēna vecākus. Ja vecāki nepiedalās individuālajās pārrunās, tad skolēna vecākus par sarunas norisi un plānotajiem pasākumiem informē rakstiski.

50. Gada vērtējuma pārskatīšana notiek atbilstoši ārējo normatīvo aktu prasībām.

**VI Noslēguma jautājumi**

51. Iekšējie noteikumi stājas spēkā 2022.gada 3.janvārī.

52. Atzīt par spēku zaudējušiem Skolas 2019. gada 29.augusta iekšējos noteikumus Nr. PSPL-19-4-nts,

2020.gada 2.septembra grozījumus Nr. PSPL-20-23-rs, 2020.gada 28.decembra grozījumus Nr. PSPL- 20-44-rs “Rīgas Pļavnieku pamatskolas izglītojamo mācību sasniegumu vērtēšanas kārtībā”.

|  |  |
| --- | --- |
| Direktores p. i. | S. Spalva |
|  |  |

Spalva 67246868